cyanic-selkie/wikianc huggingface dataset:
Անճոռնի ճուտիկը (մուլտֆիլմ, 1956)
Սյուժե
Գարունը բացվում է, և քաղաքից դուրս լավ եղանակ է. ծառերը կանաչում են, մարգագետիններում աճում է խոտը։ Կռատուկի մացառուտներում գտնվող բնում թուխս նստած բադը դիտում է, թե ինչպես են ձվերից դուրս գալիս ճուտերը։ Վերջինը ամենամեծ ձվից դուրս է գալիս տարօրինակ մի բադիկ, որը բոլորովին նման չէ մյուսներին։ «Ինչքան մեծ, անճոռնի, անճոռնի բադիկ է...»,- ասում է մյուս բադը։ Հաջորդ օրը նորաթուխ մայրիկն իր ճուտերի հետ գնում է թռչնանոց, որպեսցի նրանց ներկայացնի հասարակությանը։ Թռչնանոցում կար մի գեր իսպանական բադ, որն այդտեղ համարվում էր ամենաազնվացեղը։ Բադ-մայրիկը նրա մոտ է տանում իր ճուտերին, սակայն խեղճ ճուտիկը դուր չի գալիս ոչ իսպանական բադին, ոչ էլ թռչնանոցի մյուս բնակիչներին, որոնք նրան կոչում են այլանդակ կամ հնդկահավ։ Բոլորը ծաղրում են բադիկի վրա, ու ոչ ոք նրան չի ընդունում որպես յուրային։ Բադերը, սագերը, հնդկահավերը, աքաղաղներն ու մյուս բոլորը նեղացնում են ու հալածում բադիկին, և վերջինս փախչում է թռչնանոցից։ Խեղճ բադիկը երկար թափառում է ապաստան գտնելու նպատակով։ Նա ոչ մի կերպ չի կարողանում հասկանալ, թե ինչու են թռչնանոցի բնակիչներն իրեն համարում տձև, ինչու էին բոլորը ծաղրում իրեն ու հալածում։ Առավոտյան նա տեսնում է թռչող կարապների։ Նա չգիտեր, թե ինչպես ե կոչվում այդ գեղեցիկ թռչունները, սակայն սիրեց նրանց այնպես, ինչպես չէր սիրել կյանքում ոչ ոքի։ Ինչպես էր նա ուզում թռչել նրանց հետ միասին։ «Ինչո՞ւ ես չեմ ծնվել այդպես գեղեցիկ»,– մտածում էր ճուտիկը։ Որոշ ժամանակ թափառելուց հետո ճուտիկը հասնում է մի տան, որտեղ իրենց տիրուհու հետ ապրում էի հավն ու կատուն, բայց նրանք էլ են վռնդում ճուտիկին։ Նա երկար քայլում է ու վերջապես հասնում ափ։ Անտառային լճակի ափին գտնվող քարանձավում էլ նա բնակություն է հաստատում։ Նա շատ է ձանձրանում միայնակ, բայց վախենում է երևալ որևէ մեկի աչքին։ Միայն գիշերները, երբ ոչ ոք չէր կարող տեսնել իրեն, նա դուրս է գալիս, որ լողա, թռչի ու ուղղի իր թևերը, սակայն ամեն առավոտ նորից թաքնվում է քարայրում։ Այդպես անցնում է ամառը, բադիկը մեծանում է ու ուժեղանում, սակայն նրա համար անտանելի է դառնում մենակությունը։ Աշնանն օրերը ցրտում են, և լճում ապրող թռչունները չվում են տաք երկրներ։ Բադիկը կարոտով նայում է նրանց հետևից։ Ցուրտ մի առավոտ նա լճում նորից տեսնում է այն հրաշալի թռչուններին, որոնք պատրաստվում էին հեռու ճամփորդության։ «Այսպես բոլորովին սառչել կարելի է։ Ավելի լավ է ինձ կտցահարեն այս վեհասքանչ թռչունները, քան մենակ սատկեմ»,- որոշում է բադիկն ու դուրս գալիս քարայրից։ Լճու նա տեսնում էիր արտացոլանքը։ Անճոռնի ճուտիկը նույնիսկ չէր երազում նման հրաշքի մասին։ Գեղեցիկ կարապները նրան ընդունում են իրենց երամ, և նա անչափ ուրախանում է, քանի որ հանդիպել էր իսկական ընկերների։ Նա թռչում է կարապների երամի հետ, ճանապարհին տեսնում թռչնանոցը և իջնում ու ցածրից թռչում դրա վերևով։ Սակայն թռչնանոցում ոչ ոք չգիտեր, որ իրենց գլխավերևով թռչող այդ գեղեցիկ թռչունն այն անճոռնի ճուտիկն է։
Ստեղծողներ
Ստեղծողները նշված են ըստ մուլտֆիլմի տիտրերի։
Մրցանակներ
Մուլտֆիլմն արժանացել է Լոնդոնում անցկացված Բրիտանական առաջին միջազգային կինոփառատոնի (Փառատոնների փառատոն) դիպլոմի 1957 թվականին։
Փաստեր
Հեռուստատեսությամբ մուլտֆիլմը ցուցադրվել է նաև «Բարի գիշեր, երեխաներ» («Спокойной ночи, малыши!») մանկական հաղորդման շրջանակներում։
Վերաթողարկում
1990 թվականին «Անճոռնի ճուտիկը» մուլտֆիլմը մասամբ վերամոնտաժվել է և ընդգրկվել մուլտֆիլմերի այլ հավաքածուի մեջ (կրճատվել են ոչ նշանակալի տեսարանները, հանվել ավարտի մի մասը, բոլոր կերպարների ձայները վերահնչյունավորվել են)։ Դրանից բացի հավաքածուում ընդգրկվել են ևս երկու մուլտֆիլմեր՝ «Արքայական նապաստակներ» և «Կախարդված տղան»։ Վերջին երկուսը նույնպես կրճատվել են։ Մուլտֆիլմների արանքում ցուցադրվել են Օլե Լուկոյեի մասնակցությամբ վերահնչյունավորված հատվածներ «Ձյունե թագուհին» մուլտֆիլմից ։ 1990-ական թվականների կեսերին մուլտֆիլմը Խորհրդային լավագույն մուլտֆիլմերի շարքում թողարկվել է VHS-հավաքածուում Studio PRO Video-ի կողմից տեսաերիզներով։ Ձայնագրվել է Hi-Fi Stereo-ում և PAL համակարգով։
DVD
2009 թվականին «Անճոռնի ճուտիկը» մուլտֆիլմը թողարկվել է DVD տարբերակով «Крупный План» ընկերության կողմից.
Վերաթողարկում
1980-ական թվականներին մուլտֆիլմը թողարկվել է տեսաերիզով «ԽՍՀՄ Պետկինոյի վիդեոծրագիր» ընկերության կողմից SECAM համակարգում։ Ռուսաստանում 1990-ական թվականների սկզբին մուլտֆիլմը թողարկվել է VHS տեսաերիզներով «Крупный план» ընկերության կողմից «Մոխրոտը» և «Мороз Иванович» մուլտֆիլմերի հետ միասին։ 1990-ական թվականների կեսերին Studio PRO Video-ը թողարկել է VHS հավաքածու, որում ընդգրկվել են խորհրդային լավագույն մուլտֆիլմերից մի քանիսը՝ «Վայրի կարապները», «Մոխրոտը», «Մատնաչափիկը» «Խալիֆ արագիլը», «Անագե տոկուն զինվորիկը» և «Քենթերվիլյան ուրվականը», ինչպես նաև «Союз Видео» ստուդիայի կողմից Անդերսենի հեքիաթների հիման վրա նկարահանված այլ մուլտֆիլմերի հետ (մի տարբերակով՝ 1995 թվականին, այլ տարբերակով՝ 1997 թվականին)։ Բոլոր արտոնագրված VHS տեսաերիզները թողարկվել են Hi-Fi Stereo ձայնով և PAL համակարգում։
2000-ական թվականների սկզբին մուլտֆիլմը վերականգվել է ու թողարկվել DVD սկավառակով «Крупный план» ընկերության և «Союз Видео» ստուդիայի կողմից Հանս Քրիստիան Անդերսենի հեքիաթների հիման վրա նկարահանված այլ մուլտֆիլմերի հավաքածուում, ինչպես նաև «Սիրելի մուլտֆիլմերի ոսկե հավաքածուի» երկրորդ թողարկումում 2003 թվականին։ Թողարկվել է նաև MPEG-4 սկավառակներով։
Տես նաև
Հանս Քրիստիան Անդերսենի հեքիաթների հիման վրա ստեղծված խորհրդային նկարված մուլտիպլիկացիոն ֆիլմեր՝
Գրականություն
Иллюстрации по мультфильму. На обложке полное название книжной серии: «СОЮЗМУЛЬТФИЛЬМ представляет: впервые — легендарные мультфильмы в книгах!»
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1956 մուլտֆիլմեր Կատեգորիա:Վլադիմիր Դեգտյարյովի մուլտֆիլմեր
Ալիաղա Աղաև
Ալիաղա Իսմայիլ օղլի Աղաև (Əliağa İsmayıl oğlu Ağayev, ), թատրոնի և կինոյի ադրբեջանցի դերասան, Ադրբեջանի ԽՍՀ վաստակավոր արտիստ (1945), Ադրբեջանի ԽՍՀ ժողովրդական արտիստ (1954) ;
Կենսագրություն
Ալիաղա Աղաևը ծնվել է 1913 թվականի մարտի 22-ին Բաքվում ։ Վաղ տարիքում կորցրել է հորը։ 1930 թվականին յոթերորդ դասարանն ավարտելուց հետո կրթություն է ստացել Փարիզի կոմունայի անվան արվեստի դպրոցում։ Դպրոցը գործում էր նավի վերանորոգման գործարանի վերահսկողության ներքո։ Երկու տարի անց նա ավարտել է դպրոցը և սկսել է աշխատել այդ գործարանում։ Հետագայում աշխատել է նույն գործարանի դրամա ասոցիացիայում։ Նրա առաջին դերը եղել է Հաջի Կարան Միրզա Ֆաթալի Ախունդովի «Հաջի Կարա» կատակերգությունում ։
Ալիաղա Աղաևը մահացել է 1983 թվականի նոյեմբերի 13-ին ։
Ծանոթագրություններ
Կատեգորիա:Ադրբեջանցի դերասաններ
Քլինթ Դեմփսի
Քլինթոն Դրյու «Քլինթ» Դեմփսի (Clinton Drew «Clint» Dempsey, ), ամերիկացի ֆուտբոլիստ, «Սիեթել Սաունդերս»-ում հանդես է գալիս հարձակվողի և կիսապաշտպանի դիրքում։ Ամերիկայի հավաքականի առաջին ֆուտբոլիստն է, ով մասնակցել է աշխարհի երեք առաջնություններում։ Պատմության մեջ ԱՄՆ հավաքանի երկրորդ ռմբարկուն։ ԱՄՆ հավաքականի ամենաշատ խաղեր խաղացած ավագների հնգյակում է։
Կենսագրություն
Մեծացել է աղքատ ընտանիքում։ Նա չէր կարող տուն գնել դրա համարել ապրում էին վագոն-տնակում՝ այգում, որտեղ այդպիսի պայմաններում ապրում էին շատ այլ մարդիկ։ Դեմփսին ֆուտբոլ սովորել է մեքսիկացի երեխաներից։ Դալլաս ընտանեկան ճանապարհորդության ժամանակ, Քլինթը համոզում է ծնողներին շրջագայություն անել, որպեսզի իրեն նկատի տեղի ֆուտբոլային ակումբը։ Նրան ընդունում են թիմի կազմը։ Ծնողները կանգնեցին ծանր ընտրության առաջ։ Նրանց ավագ դուստրը՝ Ջենիֆերը սկսեց ցույց տալ թենիսի լավ արդյունքներ։ Քլինթը սկսեց զբաղվել ֆուտբոլով, ուղևորությունը դեպի թենիսի մրցաշար բավական թանկ էր, և ընտանիքը չուներ բավականաչափ գումար։ Երբ Քլինթը 12 տարեկան էր, Ջենիֆերը մահացավ։ Նա ուներ անոթների վտանգավոր հիվանդություն։ Ջենիֆերը գրություն էր թողել Քլինթին, որով երդվեց, որ բոլոր գոլերը նրան է նվիրելու։ 2001 թվականին Քլինթը ընդունվեց Ֆուրման Պալադինսում և մինչև 2003 թվականը խաղացել է համալսարանական լիգայում։ 2013 թվականի դեկտեմբերին 2 ամիս վարձակալվել է Ֆուլհեմի թիմի կողմից, բայց 7 հանդիպումներում որևէ գոլ չի խփել։
Գործունեություն
2004 թվականինին Դեմփսին հայտնվեց ԱՄՆ-ի Բարձրագույն լիգայի Նյու Ինգլընդ Ռեվոլյուշըն թիմում։ Այդ տարի Դեմփսին հրավիրվեց ԱՄՆ-ի հավաքական։ 2005 թվականի Դեմփսին տեղ է գտել խարհրդանշական հավաքականում ինչպես նաև հաղթել է ԱՄՆ-ի ԿՈՆԿԱԿԱՖ գավաթը։ Այդ մրցաշարում նա խփել է իր առաջին գոլը պաշտոնական խաղում, աչքի է ընկել Կուբայի հավաքականի դեմ խաղում։ Կոնֆեդերացիաների գավաթում հավաքականը նույնպես հաղթանակ է տարել, իսկ Քլինթը դարձել է մրցաշարի լավագույն ռմբարկուն, գոլ խփելով Իսպանիաին, Եգիպտոսին և Բրազիլիաի հավաքականներին։ 2006 թվականին Դեմփսին կրկին հայտնվել է խորհրդանշական հավաքականում, մրցաշրջանում մասնակցել է աշխարհի առաջնությանը և խփել մեկ գոլ, Գանայի հավաքականի դարպասին։ Տարեվերջին նա ստացել է մրցանակ՝ որպես լավագույն խաղացող հավաքականի համար։ 2007 թվականին Դեմփսին տեղափոխվել է անգլիական Ֆուլհեմ հավաքական և կրկին հաղթել է ԿՈՆԿԱԿԱՖ գավաթը, ինչպես նաև լավագույն ամերիկյան խաղացողի մրցանակ է ստացել։ 2012 թվականի օգոստոսի 31-ին տեղափոխվեց անգլիական Տոտտենհեմ Հոտսպուր, գործարքի արժեքը կազմել է 7,5 մլն եվրո։ Տոտենհեմի մրցաշրջանում (43 խաղերում 12 գոլ), Դեմփսին 2013 թվականի օգոստոսին տեղափոխվեց ամերիկյան Սիեթլ Սաունդերս ակումբ։ հետո վերադառնում է Սիեթլ և մրցաշրջանի 26 խաղերում խփում է 15 գոլ։ 2014 թվականի Բրազիլիայում Աշխարհի առաջնության խմբային փուլում Գանայի դեմ և 29-րդ վայրկյանին գոլ խփեց։
Թիմ
Սիեթլ Սաունդերս
Հիթ-հոփ կատարող գործունեություն
Քլինթ Դեմփսին աշխարհում հայտնի է հիփ-հոփ մշակույթի Deuce կեղծանունով։ 2006 թվականին իր ընկերոջ՝ ռեփեր XO-ի հետ համատեղ, և ինչպես նաև Big Hawk-ի մասնակցությամբ «Don’t Tread» ձայնագրել են սինգլ, որում Դեմփսին նկարագրում է իր ծանր կյանքը, և այն, թե ինչպես է ֆուտբոլը օգնել նրան հաղթահարել դժվարությունները։ Նա նաև նկարահանել է տեսահոլովակ, որի վերջում կա մի տեսարան, որտեղ Քլինթ բերում ծաղիկներ իր քրոջ՝ Ջենիֆերի գերեզմանին։ 2014 թվականին Դեմփսին և XO ձայնագրել են «The Redux» ալբոմը, որի ռելիզը նշանակված էր 2014 թվականի հուլիսին։ Այդ ալբոմի առաջին սինգլը «It' s Poppin»-ն է և այն հասանելի է երաժիշտների պաշտոնական գնումների կայքում։
Վիճակագրություն
Ընդհանուր։ 134 խաղ / 56 գոլ; 72 հաղթանակ, 26 ոչ ոքի, 36 պարտություն .
Արտաքին հղումներ
Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Ամերիկացիներ իռլանդական ծագմամբ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Բարբարոսա (այլ կիրառումներ)
Բարբարոսա տերմինը կարող է վերաբերել․
Բարձակային համակարգեր
Բարձակային համակարգեր, շինարարական կոնստրուկցիաներ, որոնց հիմնական կրող տարրը բարձակն է։ Լինում են բարձակահեծանային, բարձակաշրջանակային, բարձակակամարային և բարձակավանտային։ Կիրառվում են շինարարության և տեխնիկայի տարբեր բնագավառներում, նավաշինության մեջ, օդանավերում (օդանավի թևը տարածական բարձակային ֆերմա է), մեքենաշինության մեջ են։
Կամրջաշինության մեջ կիրառվում են բարձակահեծանային (այդ բազմաթռիչք բարձակահեծանային համակարգ համակարգի ամենամեծ կամուրջը, 549 մ երկարությամբ, կառուցվել է Կանադայում) և բարձակակամարային համակարգեր։ Բարձակային համակարգի կիրառումը հնարավորություն է տալիս ստանալ կառուցվածքների կոնստրուկտիվ և հաշվարկային պարզ սխեմաներ, առանձին դեպքերում՝ նյութի արդյունավետ օգտագործում և կոնստրուկցիայի կշռի թեթևացում։
Կատեգորիա:Շինարարական տարրեր և կառուցվածքներ
Մանկական Նոր Ալիք 2018
Մանկական Նոր Ալիք 2018 (New Wave Junior 2018), Մանկական նոր ալիք ամենամյա միջազգային մրցույթ-փառատոն, որն անցկացվել է 2018 թվականի մայիսի 31-ից հունիսի 1-ը Ղրիմի «Արտեկ» մանկական միջազգային կենտրոնում։ Մրցույթին մասնակցել են 14 կատարող 9 երկրից ։ Մասնակիցների տարիքը՝ 8-ից 12։
Անցկացման վայր
2010 թվականից սկսած մրցույթն ամեն տարի անցկացվում է Ղրիմի «Արտեկ» մանկական միջազգային կենտրոնում, որը գտնվում է Ղրիմի հարավային ափին՝ Գուրզուֆ քաղաքատիպ ավանում։ Արտեկը խորհրդային տարիներին ԽՍՀՄ-ի ամենահայտնի պիոներական ճամբարն էր և երկրի պիոներական կազմակերպության այցեքարտը։
Արտաքին հղումներ
Կատեգորիա:2017 երաժշտությունում
Նովալյա
Պատմություն
Նովալյան կղզու հնագույն բնակավայրերից է։ 9-րդ դարում Պյոտր Կրեշիմիր IV թագավորը Նովալյան փոխանցել է Ռաբ քաղաքին։ 12-14-րդ դարերում Nովալյա քաղաքում Վենետիկի և հունգարա-խորվաթական արքայության միջև տեղի են ունեցել բախումներ։ 15-րդ դարում նապոլեոնյան պատերազմների ժամանակ քաղաքը պատկանել է Վենետիկին, ապա Ավստրիային, Հարավսլավիային և վերջապես 1991 թվականին մտել է Խորվաթիայի կազմի մեջ։
Բնակչություն
Նովալյա քաղաքի դինամիկան և բնակչության կազմը բերված են աղյուսակում ՝
Արտաքին հղումներ
Կատեգորիա:Խորվաթիայի քաղաքներ
Կավնոս
Կավնոս (կարի․՝ kbdynš, Καΰνος, Kaunos, Կաունոս), հնագույն քաղաք Կարիայում։ Ներկայում պահպանվում են նրա ավերակները Թուրքիայի Մուղլայի մարզում՝ ժամանակակից Դալյան քաղաքի մերձակայքում։
Քաղաքի մեծ մասը գտնվել է Կալբիս (Calbis ) գետի արևմտյան ափին, որը ծառայել է որպես Կարիայի սահմանը Լիկիայի հետ։ Գտնվելով Կարիայի սահմաններում, քաղաքը, այնուամենայնիվ, չի պատկանել կարիական կամ հունական գաղութների թվին։ Նրա բնակչությունը տարբերվել է շրջակա ցեղերից։
Հին հունական առասպելի համաձայն՝ քաղաքը հիմնել է Միլետոսի որդին՝ Կավնոսը, որը փախել է այս շրջան իր քրոջ՝ Բիբլիսի հետ ողբերգական հարաբերությունների պատճառով ։ Հնում Միլեթ քաղաքը եղել է կարիական, ինչը վկայում է Կավնոսի՝ Կարիայի բնակչության հետ ունեցած կապի մասին։ Հերոդոտոսը, որ բնակվել է Կարիայում գտնվող Հալիկառնաս քաղաքում, Կավնոսի բնակիչների մասին գրել է (1.172)․"«Ինչ վերաբերում է կավնոսցիներին, ապա նրանք, կարծում եմ, [մայրցամաքի] բնիկներ են, նրանք իրենք, այնուամենայնիվ, իրենց համարում են Կրետեից եկածներ։ Նրանց լեզուն է նման կարիերենին, թե, ընդհակառակը, կարիերենն է նման կավիերենին, ես հաստատ չեմ կարող որոշել։ Սովորույթներով նրանք շատ տարբեր են ոչ միայն կարիացիներից, այլև բոլոր մյուս ժողովուրդներից»։"Կավնոսը դիմադրել է պարսից արքայի հրամանատար Կյուրոս Հարփագուսին, բայց ենթարկվել է մ.թ.ա. 540-ականներին։
Կավնոսը հայտնի քանդակագործ Պրոտոգենեսի ծննդավայրն է։
Ծանոթագրություններ
Կատեգորիա:Ասիայի անհետացած քաղաքներ Կատեգորիա:Հին Փոքր Ասիա Կատեգորիա:Մուղլայի մարզ Կատեգորիա:Բյուզանդիայի քաղաքներ
Բարսեղ Վարագեցի
Բարսեղ Վարագեցի (ծննդյան և մահվան թվականները անհայտ են), հայ հիշատակագիր, վարդապետ։
Ապրել է XVI դարի վերջերին և XVII դարի սկզբներին։ Ուսանել է Վարագավանքում, դասավանդել գրչություն և երաժշտություն։ Նրա հիշատակարաններից մեկը վերաբերում է 1580-ական թվականների թուրք–պարսկական փոխադարձ արշավանքներին, որոնք ավերել են հայաբնակ գավառները Կարինից մինչև Երևան։
Մեզմեկ (գյուղակ)
Մեզմեկ, գյուղակ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում ։ Գտնվում էր Շապին Գարահիսար քաղաքից 30 կմ արևելք, լեռնային վայրում։ Գյուղից 4 կմ հյուսիս-արևմուտք գտնվում է Մեզմեկ գյուղը ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Դոն Կիխոտ (այլ կիրառումներ)
Դոն Կիխոտ անվանումը կարող է ունենալ հետևյալ կիրառումները․
Կատեգորիա:Դոն Կիխոտ
Բարորակություն
Բարորականություն, տատանողական համակարգի, ռեզոնանսային հատկությունները բնութագրող մեծություն։ Չափվում է տատանողական համակարգի տատանման լրիվ էներգիայի և մեկ պարբերության ընթացքում կորցրած էներգիայի հարաբերությամբ։ Բնութագրում է տատանվող համակարգի որակը, որքան մեծ է բարորականությունը, այնքան ավելի դանդաղ են մարում տատանումները։ Բարորականությունը ընդունված է նշանակել Q (լատիներեն qualitas – որակ) տառով։ L ինդուկտիվություն, C ունակություն և R օհմական դիմադրություն ունեցող տատանողական կոնտուրում բարորականություն (\omega-ն կոնտուրի սեփական հաճախականությունն է)։ k առաձգականություն, b շփման գործակից և m զանգված ունեցող մեխանիկական համակարգի բարորականություն՝ Բարորությամբ են բնութագրվում նաև տատանողական համակարգի քանակական հատկությունները, ընդ որում այն ցույց է տալիս, թե միևնույն հարկադրական ուժի ազդեցության տակ տվյալ համակարգի ռեզոնանսային հաճախականությունների հարկադրական տատանումների ամպլիտուդան քանի անգամ է գերազանցում շատ ցածր, ոչ ռեզոնանսային հաճախականության հարկադրական տատանումների ամպլիտուդան։ Այս հատկության վրա է հիմնված տատանողական համակարգի բարորականությունը չափելու մեթոդը։ Ռադիոհաճախականության տատանողական կոնտուրի բարորության թվային արժեքը սովորաբար 30–100 է։
Կատեգորիա:Տատանողական երևույթներ
Նախիջևանի առանձին համազորային բանակ
Նախիջևանի առանձին համազորային բանակ (Նախիջևանի ԱՀԲ, ՆԻՀ ԱՀԲ) (Naxçıvan Əlahiddə Ümumqoşun Ordusu), Նախիջևանի Ինքնավար Հանրապետությունում Ադրբեջանական Հանրապետության Զինված ուժերի հատուկ ստորաբաժանում։ ԱՀԲ հրամանատարն է ԱՀ Պնախարարի տեղակալ, գեներալ-լեյտենանտ :
Պատմություն
Նախիջևանի առանձին համազորային բանակ կազմավորվել է 5-րդ բանակային կորպուսի հիման վրա՝ Ադրբեջանական Հանրապետության նախագահ Իլհամ Ալիևի 2013 թվականի դեկտեմբերի 18-ի «Ադրբեջանական Հանրապետության պաշտպանության նախարարության կանոնադրության հաստատման վերաբերյալ» (Azərbaycan Respublikası Müdafiə Nazirliyi haqqında Əsasnamənin təsdiq edilməsi barədə) հրամանագրի համաձայն ։
Ադրբեջանական Հանրապետության նախագահ Իլհամ Ալիևի 2014 թվականի մայիսի 14-ի հրամանագրով ԱՀ ԶՈՒ գեներալ-լեյտենանտ Քերեմ Մուսթաֆաևը նշանակվել է ԱՀ պաշտպանության նախարարի տեղակալ – Առանձին համազորային բանակի հրամանատար ։
Կազմ
Համաձայն որոշ աղբյուրների, Նախիջևանի ԱՀԲ թվաքանակը կազմում է մոտավորապես 20-40 հազար զինծառայող ։ Բացի այդ, Նախիջևանում է տեղակայված հարձակվողական համակարգերով զինված Թուրքիայի ԶՈՒ բազմահազարանոց էքսպեդիցիոն կորպուսը ։
Արտաքին հղումներ
Կատեգորիա:Նախիջևանի առանձին համազորային բանակ
Ոսկե գլոբուս (մրցանակ, 1945)
<div style="float: right; font-size: smaller;background-color:#EEDD82; padding: 12px; margin-left: 5em; margin-bottom: 2em; width: 200px" align="center">
«Ոսկե գլոբուս» մրցանակներ շնորհելու երկրորդ մրցանակաբաշխություն հունվար 1945
Լավագույն ֆիլմ ։
«Գնա քո ճանապարհով»
«Ոսկե գլոբուս» մրցանակներ շնորհելու երկրորդ մրցանակաբաշխություն 1944 թվականի կինոմատոգրաֆիայի բնագավառի աշխատանքի համար։ Արարողությունը անց է կացվել 1945 թվականի հունվարի վերջին ԱՄՆ-ի Կալիֆոռնիա նահանգի Լոս Անջելես հյուրանոցում։
Իրոդիոն Եվդոշվիլի
Իրոդիոն Եվդոշվիլի (իսկական ազգանունը՝ Խոսիթաշվիլի, ), վրացի բանաստեղծ։
Ազուր և Ասմար
«Ազուր և Ասմար» (Azur et Asmar), 2006 թվականին նկարված ֆանտազիայի ժանրի ֆրանսիական, բելգիական, իտալական համատեղ մուլտֆիլմ։ Սա ռեժիսոր Միշել Օսելոյի չորրորդ լիամետրաժ մուլտֆիլմն է և առաջինը, ստեղծվել է 3 ծավալային անիմացիայի ժանրում, թեև անսովոր (ինքնին գործիչները և կերպարները են համաչափ են, սակայն դասավորվում են միմյանց վրա այնպես, որ հեռանկարի տպավորություն ստեղծվի)։ Մուլտֆիլմի սյուժեն առաջացել «Հազար ու մի գիշերի» տպավորության տակ, ինչպես նաև Հյուսիսային Աֆրիկայի և Պարսկաստանի դեկորատիվ արվեստից։
Իրոդիոն Եվդոշվիլի
Կենսագրություն
Իրոդիոն Եվդոշվիլին ծնվել է 1873 թվականի մայիսի 7-ին (մայիսի 19) Բոդբիսխևի գյուղում։ Սովորել է Թիֆլիսի հոգևոր սեմինարայում, սակայն 1893 թվականին հեռացվել է «անբարեհուսության» պատճառով ։ Գրական գործունեությունն սկսել է 1893 թվականին՝ իր ստեղծագործությունները տպագրելով «Իբերիա» ամսագրում և այլ պարբերականներում, այնուհետև «Խվալի» վրացական սոցիալ-դեմոկրատական նոր հիմնադրված կուսակցության օրգանում։ Ակտիվ մասնակցություն է ունեցել 1905 թվականի հեղափախական շարժմանը։ Եվդոշվիլիի ստեղծագործության տարիները համընկնում են արդյունաբերական կապիտալիզմի զարգացման ու Անդրկովկասում դասակարգային հարաբերությունների սրման ժամանակաշրջանի հետ։ Իր ստեղծագործություններում Իրոդիոն Եվդոշվիլին արտացոլել է արդյունաբերության ոլորտում աշխատող բանվորների հեղափոխական տրամադրությունները։ 1905 թվականի հեղափոխության ժամանակ Եվդոշվիլիի բանաստեղծությունները դարձել էին հեղափոխական հիմներ։ Բանվորները դրանք երգում էին ցույցերի ժամանակ, ինչպես Մարսելյոզը։ 1905 թվականի հեղափոխությունից հետո վրա հասած ռեակցիայի պատճառով Եվդոշվիլիի ստեղծագործություններում հայտնվում են վատատեսական նոտաներ։ Սակայն հեղափոխության նկատմամբ հավատը հաղթում է վատատեսությանը։ Եվդոշվիլին, հեղափոխական թեմաներով բանաստեղծություններից բացի, գրել է նաև բանվորների առօրյան բացահայտող մի շարք ստեղծագործություններ։ «Շատրվան» պատմվածքում պատկերված է նավթարդյունաբերության ոլորտում աշխատող բանվորի ծանր, վտանգներով լի կյանքը։ Եվդոշվիլին իր ստեղծագործություններում անդրադարձել է նաև ցարական չինովնիկների կողմից հարստահարվող գյուղացիների կերպարներին՝ միաժամանակ պատկերելով նաև հեղափոխական գյուղացուն, ով պայքարում է ցարական ինքնակալության դեմ։
Իրոդիոն Եվդոշվիլիի չափածոնաչքի չի ընկնում իր ձևի ու ռիթմի ինքնատիպությամբ, սակայն նրա ստեղծագործությունների բովանդակության շնորհիվ նա համարվում է վրաց պրոլետար գրականության հիմնադիրը։.
Ոսկե գլոբուս (մրցանակ, 1945)
Արտաքին հղումներ
Կատեգորիա:«Ոսկե գլոբուս» կինոմրցանակ
Ազուր և Ասմար
Բնութագիր
Օսելոն նկարագրում է անիմացիայի ոճը, որը ըստ նրա տարբերվում է իր նախորդ աշխատանքներից․ այն ձևավորվել է 15-16-րդ դարերի նիդերլանդցի վարպետների, ինչպիսիք են՝ Ժան Ֆուքեն, Լիմբուրգ եղբայրները և Յան վան Էյքը, ինչպես նաև նույն ժամանակահատվածի պարսկական սեֆյան մանրանկարների ազդեցության տակ
Լեզու
Թեև մուլտֆիլմը նկարահանվել է ֆրանսերեն լեզվով, հերոսների մի մասը խոսում են դասական արաբերեն լեզվով՝ առանց թարգմանության, այլ հերոսներ միայն պատասխանում են նրանց ռեպլիկաներին ֆրանսերեն կամ մեկնաբանում են նրանց։
Սյուժե
Ինչ-որ արևմտաեվրոպական միջնադարյան ամրոցում կերակրող արաբուհի Ջենան իր որդու Ասմարի հետ միասին դաստիարակում է նաև ամրոցի տիրոջ որդուն Ազուրին։ Ազուրը կապույտ աչքերով շիկահեր տղա է (azur — «լազուր»), Ասմարն ունի թուխ մաշկ և շագանակագույն աչքեր։ Ջենանը պատմում նրանց լեգենդ այն մասին, թե ինչպես է հեռավոր երկրում ջիների փերին տանջվում բյուրեղապակյա վանդակի մեջ, սպասելով, թե երբ է խիզախ արքայազնը ազատելու իրեն բանտից և ամուսնանալու իր հետ, և այն խոչընդոտների մասին, որոնք սպասում են նրանց ճանապարհին։ Երբ Ազուրը մեծանում է, հայրը նրան քաղաք սովորելու է ուղարկում, իսկ Ջենանին և Ասմարին դուրս է հանում տանից, առանց որևէ իրերի։
Ազուրին նկատում է մուրացկան կուզիկ Կրապուն։ Երիտասարդ տարիներին Կրապուն այստեղ է հասել Եվրոպայից, որպեսզի գտնի ջիների փերիին, բայց ենթարկվելով բազմաթիվ փորձությունների, այժմ թաքցնում իր կապույտ աչքերը սև ակնոցի տակ։ Կրապուն պարտադրում է Ազուրին իրեն վերցնել որպես առաջնորդող։ Ազուրը իր ուսերի վրա Կրապուին բերում է քաղաք, ընդ որում երկու լքված տաճարներում գտնում է թաքցրած բանալիները (Կրապուն նախկինում փնտրել էլ է այնտեղ, սակայն ոչինչ չի գտել)։
Ի վերջո, ցուցադրական կուրության պատճառով բախվելով բազմաթիվ խոչընդոտների, Ազուրը հասնում է Ջենանի տուն, որը դարձել էր հարուստ վաճառականի կին, շուտով այրիացել է, սակայն հաջողությամբ ստանձնել է բոլոր գործերիը և ավելացրել է հարստությունը։ Ջենանը ուրախությամբ ընդունում է նրան, բայց Ազմարը վերաբերում է նրան թշնամաբար։ Այնուամենայնիվ, դայակ հասնում է նրան, որ նրանք երկուսն էլ միասին մեկնեն որոնելու ջիների փերիին։ Նրանց օգնում է մանկահասակ արքայադուստր Շամս ուս Սաբահը («առավոտյան արև»), ում նրանք փրկում են ավազակներից, հրեա բժիշկը, որը Ազուրի երկրից փախել էր Արաբիա ու հասկանում էր նրա լեզուն։
Հաղթահարելով խոչընդոտները, նրանք հասնում են ջիների փերիի մոտ։ Ընդ որում, սկզբում Ասմարը ծանր վիրավորվելով փրկում է Ազուրին, ապա Ազուրը փերիին խնդրում է նրան բուժել։ Բայց երկուսից ո՞վ կդառնա նրա ամուսինը։ Այս հարցի պատասխանը անհասկանալի է մնում։
Արտաքին հղումներ
Կատեգորիա:Լիամետրաժ անիմացիոն ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Արաբերեն ֆիլմեր Կատեգորիա:Իտալական ֆիլմեր
Մարինի լը Շատել
Մարինի լը Շատել (Marigny-le-Châtel), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 1558 մարդ, բնակչության խտությունը` 76.71 մարդ/կմ²։ Բնակավայրը զբաղեցնում է 20.31 կմ² տարածք։
Աշխարհագրություն
Գտնվում է Փարիզ քաղաքից 115 կմ հարավ-արևելք, Շալոն ան Շամպայն քաղաքից` 80 կմ հարավ-արևմուտք, Տրուա քաղաքից` 28 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ջոն Դի
Ջոն Դի, երբեմն Դիի (John Dee,, ուելսական ծագմամբ անգլիացի մաթեմատիկոս, աշխարհագրագետ, աստղագետ, ալքիմիկոս և աստղագուշակ ։
Վաղ տարիներ
Ծնվել է 1527 թվականի հուլիսի 13-ին Թաուեր Ուարդեում (Լոնդոն)։ Գործվածքներ վաճառող, ինչպես նաև դատարանում նշանակալի պաշտոն զբաղեցրած Ռոլանդ Դիի և Ջոաննա Ուայլդի միակ որդին է։ Ընտանքն ունեցել է ուելսական ծագում, «Դի» ազգանունը du նշանակում է «սև»։
1535 թվականից հաճախել է Էսսեքս կոմսության Չելմսֆորդ քաղաքի դպրոց, իսկ 1542 թվականի նոյեմբերին ընդունվել է Քեմբրիջի Սենտ-Ջոն քոլեջ, որտեղ ուսումնասիրել է լատիներեն, հունարեն, փիլիսոփայություն, երկրաչափություն, թվաբանություն, աստղագիտություն։ Կենսագրագետների հավաստմամբ, Դին օրական 18 ժամ զբաղվել է ուսումնասիրություններով, թողնելով միայն 4 ժամ քնելու և 2 ժամ սնվելու համար։ Նա մեծ սեր է ունեցել դեպի մաթեմատիկան։ Նրան հրապուրել է նաև մեխանիկան, հետաքրքրվել է քարտեզագրությամբ և նավագնացությամբ։
1546 թվականին Դին սկսել է դիտարկել աստղերը և կազմել աստղագիտական կանխատեսումների գրքույկ։ Նույն տարում Դին ստացել է բակալավրի աստիճան և դարձել է քոլեջի խորհրդի անդամ։ Դեկտեմբերին Դին մտել է Քեմբրիջի նորաստեղծ Trinity College խորհուրդ, որը հետագայում կոչված էր դառնալ աշխարհի նշանավոր համալսարաներից մեկը՝ Քեմբրիջի համալսարանը։
Դժգոհելով Անգլիայում տիրող գիտական մթնոլորտից, Դին 1548 թ.-ից 1551 թվականներին այցելել է Եվրոպա։ 1548 թվականի հունիսի 24-ին նա ժամանել է Լյովեն, որտեղ գտնվում էր ժամանակի Եվրոպայի ամենամեծ կաթոլիկ համալսարաններից մեկը։ Այտեղ Դին համագործակցել է Գեմմա Ֆրիզիուսի և Գերհարդ Մերկատորի հետ։ Վերջինս շուտով դարձել է նրա մտերիմ ընկերը, նրանք միասին գծագրել են տիեզերքի մոդելներ։ Լյովենում Դին գրել է աստղագիտական երկու առարկաների մասին։
1550 թվականին Դին մեկնել է Բրյուսել՝ տեղի մաթեմատիկոսների հետ հանդիպման և փորձի փոխանակման։ Ակնհայտ է, որ հենց այդ ժամանակ է նա հանդիպել և ընկերացել Պեդրո Նունեսի հետ։ Նույն տարում Դին տեղափոխվել է Փարիզ, որտեղ ուսումնասիրել է Էվկլիդեսի «Սկզբունքներ»-ը։ Չնայած իր երիտասարդ տարիքին Դին ներկայացել է որպես փայլուն դասախոս։ Նրա ելույթները մեծ ճանաչում են ձեռք բերել։ Հաջորդ, 1551 թվականին, Դիին Փարիզում առաջարկել են մաթեմատիկայի պրոֆեսորի պաշտոնը, սակայն նա հրաժարվել է։
Անգլիա վերադառնալով՝ 1552 թվականի փետրվարին ծառայության է անցել կոմս Պեմբրուկի, իսկ նույն տարվա վերջին՝ Ջոն Դադլի մոտ։ Վերջինիս մոտ ծառայության ժամանակ Դին գրել է մակընթացության վերաբերյալ տրակտատ։ Նույն տարում Լոնդոնում Ջոնը ծանոթացել է Ջերոլամո Կարդանոյի հետ. Դին և Կարդանոն զբաղվել են հավերժական շարժիչի խնդիրներով, ինչպես նաև ուսումնասիրել քարեր, որոնք ունեին կախարդական հատկություններ ։
1553 թվականին, կաթոլիկների՝ Մարի Թյուդորի գլխավորությամբ, Անգլիայում իշխանության գալուց հետո, սկսվում է բողոքականների դեմ պայքար։ Օգոստոսին ձերբակալվում է Ջոնի հայրը՝ Ռոլանդ Դին։ Շուտով ազատ է արձակվում, սակայն նրա ամբողջ ֆինանսական խնայողությունները բռնագրավում են։ Այդ շոշափելի ժառանգությունը կարող էր հերիքել Ջոնին մինչև իր գիտական կյանքի վերջը։
Չնայած, լուրջ ֆինանսական խնդիրներին, 1554 թվականին Դին հրաժարվում է ընդունել Օքսֆորդի համալսարանի պրոֆեսորի պաշտոնը։ Մերժման պատճառն Անգլիայի ցածր կրթական մակարդակն էր, որտեղ, ըստ նրա, բավականին մեծ ուշադրություն էր դարձվում հռետորությանն ու քերականությանը, քան ավելի բարդ արվեստներին, ինչպիսիք են՝ թվաբանությունը, երկրաչափությունն ու աստղագիտությունը։
1555 թվականի մայիսի 28-ին Դին ձերբակալվել է, քանի որ տվյալ ժամանակահատվածում մաթեմատիկան ուսումնասիրող անձանց համարում էին կախարդությամբ զբաղվողներ։ Հավանաբար, նկատի ունենալով Մարի Թյուդորի և արքայադուստր Ելիզավետայի համար նրա կազմած աստղագուշակը։ Շուտով Դին մեղադրվում է նաև պետական դավաճանության մեջ։ «Աստղային պալատ»-ում կայացած դատի ժամանակ Դին իրեն լիովին արդարացնում է։ Ազատելու փոխարեն նրան ուղարկում են արմատական կաթոլիկ եպիսկոպոս Էդմունդ Բոների մոտ կրոնական հարցաքննության։ Իրեն լիովին արդարացնելուց հետո, այնուամենայնիվ, Դին երեք ամիս ազատազրկվում է։ Ձերբակալումից հետո Դին կորցնում է իր եկամտի աղբյուրները, միևնույն ժամանակ մահանում է հայրը՝ որդուն ժառանգություն չթողնելով։ Դրանից բացի Դին ստիպված է լինում թաքցնել իր կրոնը։
1556 թվականի հունվարի 15-ին Դին Մարի Iին է ներկայացնում թագավորական գրադարանի ստեղծման հետաքրքրաշարժ ծրագիրը, որի համար անհրաժեշտ էր հավաքել գիտական տարբեր ոլորտներին վերաբերող կարևոր գրքեր։ Պլանը մերժվում է, սակայն գիտնականը սկսում է հավաքել գրքեր և ստեղծում անձնական գրադարան՝ Մորթլեյքի իր տանը (Mortlake): Չնայած ֆինանսական դժվարություններին, Դին Եվրոպայում հավաքում է շատ գիտական աշխատանքներ։ Նրա գրադարանը, դեռևս իր կյանքի տարիներին դառնում է Անգլիայի ամենամեծ գրադարանը՝ գրավելով այդ ժամանակի բազմաթիվ գիտնականների և դառնալով համալսարանի պատերից դուրս ամենահայտնի գիտական կենտրոնը ։
1558 թվականին Մարի I թագուհու մահից հետո գահ բարձրացած Ելիզավետա I-ն Անգլիայում վերականգնում է բողոքականությունը։ Դին միանգամից հայտնվում է նոր թագուհու ուշադրության կենտրոնում, որը բավականին տարօրինակ էր և հակասում էր նրա մինչև այդ ծավալած գործունեությանը (ենթադրվում է, որ Դին զբաղվել է լրտեսությամբ)։ Ելիզավետան Դիին նշանակում է իր անձնական աստղագուշակ և գիտության հարցերով խորհրդական։
Չափահաս տարիներ
1561 թվականին Ջոն Դին ընդլայնում և ավելացնում է Ռոբերտ Ռեկորդի «Արվեստի հիմունքներ» աշխատությունը։ 1564 թվականին հաստատում է իր «մեծ մոգ»-ի կարգավիճակը՝ հրատարակելով իր ամենահայտնի և ամբիցիոզ Կաբալա գիրքը և երկրաչափական մոգությունը Monas hieroglyphica (Հիերոգիֆիկ Մոնադ), նույն տարում տեղափոխվում է Մորթլեյք, այնտեղ նրա տունը դարձել էր ոչ ֆորմալ ակադեմիա Ելիզավետյան ժամանակների հերմետիզմի սիրահարների համար։ Տանը կային սենյակներ, ուր պահվում էին գիտական գործիքները, ինչպես նաև գրադարան և աշակերտների համար ննջարաններ՝ ընդհանուր հաշվով 5 սենյակ։ Ջոն Դիի գրադարանը ընդգրկել է ողջ վերածնունդը և համարվել է Անգլիայի ամենամեծ գիտական գրադարաններից։ 1570 թվականին Դին անգլերեն է թարգմանել Էվկլիդեսի աշխատության նախաբանը։ 1576 թ.-ի մարտին Ֆրոբիշերի հետ նավարկել է Ատլանտյան օվկիանոսով՝ Արևելք տանող լեգենդար հյուսիսային ճանապարհը գտնելու համար։ 1577 թվականին լույս է տեսել նրա «Նավիգացիոն արվեստ» գիրքը, որտեղ հեղինակն առաջ է բերել մշտական Բրիտանական նավատորմի ստեղծումը։ 1582 թվականին Ջոնը ծանոթացել է Էդվարդ Քելիի հետ, ում հետ զբաղվել է պայծառատեսությամբ, որի արդյունքում ստեղծվել է «Ենոքյան կախարդանք» աշխատությունը։ 1583 թվականին Անգլիայի համար բարեփոխում է հուլյան օրացույցը։ 1584 թ.-ին ապրում է Պրահայում, Հռոմեական կայսր Ռուդոլֆ II-ի հովանու ներքո, 1585 թ.-ին այցելում Կրակով, որտեղ Լեհաստանի արքային բացատրում է հերմետիկ կախարդանքի սկզբունքները, իսկ 1586 թ.-ին կրկին վերադառնում է Պրահա։
Կյանքի վերջին տարիներ
1589 թվականին Դին վերադառնում է Անգլիա։ Մեծ ջանքերով ստեղծված Մորթլեյքի գրադարանը, Դիի վեց տարվա բացակայության ընթացքում թալանվել էր՝ կորցնելով շատ արժեքավոր գրքեր և գիտական գործեր։
Շուտով Դին ծանոթանում է Թոմաս Հերիոտի հետ։ Նրանք միասին քննարկում են Հերոտի և Վալտեր Ռեյլի ներկայացրած աթեիզմի մեղադրանքը, ինչպես նաև մաթեմատիկային և այլ բնական գիտություններին վերաբերող տարբեր հարցեր։ 1590 թվականին Հերոտը Դիին ուղարկում է իր ստեղծագործություններից մեկի պատճենը՝ «Իմ սիրելի ընկերոջը» մակագրությամբ։
1592 թ.-ին (կամ 1596) Դին, վերջապես նշանակվում է Մանչեսթերի Քրիստոսի քոլեջի ռեկտոր։ Այնուամենայնիվ, նա դժվար թե հաղթահարեր իր պարտականությունները, քանի որ նրա ղեկավարած գործընկերները չցանկացան հնազանդվել «չարագործին»։ Հնարավոր էր նաև, որ Էլիզաբեթ թագուհին Դիին նշանակել էր այս պաշտոնում, առաջին հերթին Լոնդոնից հեռացնելու համար։
Անձնական կյանք
Դին ամուսնացել է երեք անգամ և ունեցել է 8 երեխա։ Նրա ավագ որդին՝ Արթուր Դին նույնպես զբաղվել է քիմիայով և հերմետիզմով։
Ջոն Օբրին տվել է Դիի արտաքին տեսքի նկարագրությունը. «Նա նիհար էր և բարձրահասակ։ Նա հագնում էր մուգ խալաթ, որից կրում են արվեստագետները, նկարիչները՝ անկյուններից բաց և երկար կտրվածքով։ Շատ հստակ, կարմրագույն դեմքով...երկար կաթնագույն մորուքով։ Շատ գեղեցիկ «մարդ»։
Աշխարհայացք
Դին դավանում էր քրիստոնեություն, բայց նրա աշխարհայացքի վրա զգալի դեր են ունեցել փիլիսոփայական դոկտրինները՝ հերմետիզմը և պյութագորասականությունը։
Դին հավատում էր, որ տիեզերքում բոլոր բաների հիմքն ու չափը թիվն է և, որ Տիրոջ կողմից աշխարհի ստեղծումն եղել է «հաշվարկված»։ Ուսումնասիրելով հեմետիկ փիլիսոփայությունը Դին հասկանում է, որ մարդն ի վիճակի է հասնել աստվածային զորության, մինչդեռ նա հավատում էր, որ աստվածայնության կարելի է հասնել մաթեմատիկայի իմացությամբ։
Մտածելով առաջին դարի քրիստոնեության անհատական աստվածաբանության մասին, Դին իր նպատակը համարում էր կաթոլիկ և բողոքական եկեղեցիների բաժանումը։
Ժառանգություն
Ջոն Դիի և Էդվարդ Քելլի «Ենոքյան հրաշքը» օգտագործվել է որպես ծեսերի նախաձեռնող տարր և «Ոսկե շքանշանի պատվեր»-ի հրահանգ։ Ներկայումս, արևմտյան շատ երկրներում «Ենոքյան հրաշք»-ը մեծ տարածում ունի այն մարդկանց շրջանակում, ովքեր սիրում են էզոթերիկան և ծանոթ են Ջոն Դիի կողմից թողնված տպավորիչ ժառանգության աշխարհին։
Ծանոթագրություններ
Կատեգորիա:XVI դարի աստղագուշակներ Կատեգորիա:Մեծ Բրիտանիայի աստղագետներ Կատեգորիա:Աստղագետներ այբբենական կարգով Կատեգորիա:XVI դարի աստղագետներ Կատեգորիա:Մեծ Բրիտանիայի աշխարհագրագետներ Կատեգորիա:XVI դարի աշխարհագրագետներ Կատեգորիա:Մեծ Բրիտանիայի մաթեմատիկոսներ Կատեգորիա:XVI դարի մաթեմատիկոսներ Կատեգորիա:Օկուլտիստներ Կատեգորիա:Ալքիմիկոսներ Կատեգորիա:Մեծ Բրիտանիայի աստղագուշակներ Կատեգորիա:Հերմետիզմ
Հեյլի Կիյոկո
Հեյլի Կիյոկո (Hayley Kiyoko Alcroft, ԱՄՆ), ամերիկացի դերասան, երգչուհի, պարուհի, երաժիշտ։
Կարիերա
Հայտնի է Ստիվի Նիկոլասի դերով «Կախարդները Վեյվերլի Պլեյսից» (2010) հեռուստասերիալից և Ստելլա Յմադայի դերով «Լիմոնադոտ բերան» (2011) ֆիլմում։ Բայց ճանաչում նրան բերել է Վելմի Դինկլի դերը «Սկուբի Դու 3.Գաղտնիքը սկսվում է» և «Սկուբի Դու. Լճի հրեշի անեծքը»։ Ինչպես նաև խաղացել է «Ոչ այդպիսին» (2007) սիթքոմում և «Կապույտ ծովածոց» ֆիլմում, նաև «Զիկ և Լյուտեր» և «Ինչպես պատահի» սերիալներում։ Բացի այդ, Հեյլին խաղացել է «Վամպիրի օրագրերը» սերիալի հինգերորդ սեզոնի առաջին սերիայում։ Նրա ամենահայտնի հոլովակը եղել է Girls Like Girls:
Սիսոն
Սիսոն (Sissonne), համայնք Ֆրանսիայի հյուսիսում։ Գտնվում է Պիկարդիա մարզի Էնա գավառում։ Մտնում է Լան կանտոնի Գինիկուր շրջանի մեջ։ Տեղակայված է Ռեյմսից 41 կիլոմետր հյուսիս և Լանից 19 կիլոմետր արևելք, А26 «Անգլիա» ավտոմայրուղուց 5 կիլոմետր հեռավորության վրա։
2012 թվականի մարդահամարի տվյալներով բնակչությունը կազմում է 2070 մարդ։
Տնտեսություն
Բնակչության զբաղվածության կառուցվածքը. Անգործունակության մակարդակը 2012 թվականի տվյալներով 20,3 % է (Ֆրանսիան ընդհանուր՝ 12,8 %, Էնա գավառը՝ 15,9 %)։ 2011 թվականի տվյալներով մեկ շնչին ընկնող տարեկան միջին եկամուտը եվրոյով 17 192 է (Ֆրանսիայում ընդհանուր՝ 25 140, Էնա գավառում՝ 21 148)։)
Ժողովրդագրություն
Բնակչության թվի փոփոխությունը, մարդ։
Ղեկավարություն
2014 թվականից Սիսոնի քաղաքապետի պաշտոնն զբաղեցնում է Քրիստիան Վաննոբելը (Christian Vannobel)։ 2014 թվականի համայնքային ընտրություններում հաղթել է առաջին փուլում՝ ստանալով ձայների 53,22 %-ը։
Արտաքին հղումներ
Կատեգորիա:Էնա դեպարտամենտի կանտոններ
Մասալիտինայի տուն (Դոնի Ռոստով)
Պատմություն
Վորոժեինի եկամտաբեր տունը կառուցվել է 1890 թվականին ճարտարապետ Գրիգորի Վասիլևի նախագծով էկլեկտիզմի ոգով ։ 1913-1914 թվականների տվյալներով տունը պատկանել է Պ. Կ. Մասալիտինային։ Այնտեղ տեղակայված էին Խ. Մերմելիշտեյնի արդուզարդի խանութը, Ն. Մ. Մասալիտինի հալվայի ֆաբրիկան, Բեյտլանի և Կյունցելմի երշիկի ֆաբրիկան, Ն. Ի. Կրավչենկոյի ծրարների ֆաբրիկան, Ֆ. Վոլոշինովայի ժամացույցների խանութը, «Վեյդենբախ» ընկերության ընկերակցությունը ։
1920-ական թվականներին, խորհրդային իշխանության հաստատումից հետո, տունն ազգայնացվել է։ Երկրորդ հարկում տեղակայվել են բնակարաններ։ Հայրենական մեծ պատերազմի ժամանակ կորսվել է անկյունային գմբեթը։ Պատերազմի ավարտից հետո այն վերականգնվել է պարզեցված տեսքով։ 1950-ական թվականներին շենքի առաջին հարկը զբաղեցնում էին վարսավիրանոցը, հրուշակեղենի խանութը, գարեջրատունը ։
1990-2000-ական թվականներին շենքը մի քանի անգամ փոխել է սեփականատերերին, և նրանցից յուրաքանչյուրն իր փոփոխություններն է մտցրել շենքի նկարագրում։ 2010-ական թվականների սկզբին շենքը վերանորոգվել է։ Շինարարները շեղվել են նախագծից, ինչի հետևանքով շենքը փոխել է նախնական գունային գամման. առաջին հարկը ներկվել է կանաչ ։ 2013 թվականի սեպտեմբերի 28-ին շենքում հրդեհ է բռնկվել ։
Ճարտարապետություն
Առանձնատունը զբաղեցնում է Բոլշայա Սադովայա փողոցի և Կիրովի պողոտայի խաչմերուկի ձևավորած թաղամասի կողաճակատը։ Աղյուսե շենքը երկհարկանի է բազմալանջ տանիքով։ Շինությունն ունի ուղղանկյունաձև հատակագիծ և հատակագծման միջանցքային համակարգ ։
Մասալիտինայի տունը կառուցվել է էկլեկտիզմի ոգով. նրա ճարտարապետության և ձևավորման մեջ համադրվում են բարոկկոյի և դասականության տարրերը։ Առանձնատան հորինվածքի առանցքը անկլյունային մասում գմբեթով և սայրով արևնակն է (բելվեդեր)։ Սկզբնապես գմբեթն ունեցել է ավելի ճոխ ձևավորում. այն ծածկված է եղել «թեփուկներով», իսկ կողքերից եղել են ձեղնահարկի չորս լուսամուտ։ Գմբեթն ավարտվել է ութանիստ ծավալով, որը զարդարված էր ծաղկամանների տեսքով խորաքանդակներով։ Այդ ծավալից վեր էր խոյանում գնդով սայրը ։
You Belong with Me
«You Belong With Me», ամերիկացի քանթրի կատարող Թեյլոր Սվիֆթի «Fearless» երկրորդ ալբոմի երրորդ սինգլը։ Երգը գրել է Թեյլոր Սվիֆթը, և այն ինչ-որ չափով ինքնակենսագրական է։ Սինգլն զբաղեցրել է Billboard Hot 100 հիթ-շքերթի երկրորդ հորիզոնականը՝ ստանալով քառակի պլատինե կարգավիճակ, ինչպես նաև ներկայացվել է «Գրեմմի» մրցանակի մի քանի անվանակարգերում։ Երգի համար նկարահանվել է երաժշտական տեսահոլովակ, որն արժանացել է մի քանի մրցանակների, այդ թվում՝ MTV Video Music Awards որպես «Կնոջ լավագույն տեսահոլովակ»։
Ստեղծման պատմություն
Հարցազրույցներից մեկում Թեյլոր Սվիֆթը խոստովանել է, որ «You Belong With Me» երգի գաղափարն իր մոտ ծագել է այն ժամանակ, երբ ինքը տեսել է, թե ինչպես է իր ընկերը հեռախոսով վիճում իր ընկերուհու հետ։ Այդ իրավիճակում լիովին լինելով իր ընկերոջ կողմից՝ Սվիֆթը մտածել է երգի ընդհանուր առուցվածքը։ Ավելի ուշ նա աշխատել է երգահան Լիզ Ռոուզի հետ, և իրենք համատեղ ուժերով գրել են երգը։ Սկզբում «You Belong With Me» երգը թողարկվել է որպես երգչուհու «Fearless» երկրորդ ալբոմի պրոմոսինգլ, սակայն հետագայում որոշվել է այն թողարկվել որպես ալբոմի լիարժեք սինգլ։
Հիթ-շքերթներ և հավաստագրումներ
Միացյալ Նահանգներում երգի՝ որպես պրոմոզինգլ, թողարկվելուց հետո այն ներբեռնվել է 172 000 անգամ iTunes Store կայքում, ինչի շնորհիվ երգը «You Belong With Me» միանգամից զբաղեցրել է Billboard Hot 100 հիթ-շքերթի 12-րդ հորիզոնականը։ Մի քանի ամիս անց՝ 2008 թվականի հունվարին, սինգլն զբաղեցրել է հիթ-շքերթի երկրորդ հորիզոնականը՝ դառնալով ամենամեծ հաջողություն ունեցած երգերից մեկը Թեյլոր Սվիֆթի կարիերայում և զիջելով միայն հիթ-շքերթի առաջին հորիզոնականն զբաղեցրած The Black Eyed Peas խմբի «I Gotta Feeling» երգին ։ «You Belong With Me» երգը Billboard ամսագրի հիթ-շքերթի լավագույն տասնյակում մնացել է 16 շաբաթ,իսկ հիթ-շքերթում՝ 50 շաբաթ։ Այդ երգը եղել է Fearless ալբոմի 13 երգերից մեկը, որ ընդգրկվել է Billboard ամսագրի top-40-ում (Hot 100)՝ գերազանցելով ընթացիկ ռեկորդը ։ Մինչ 2009 թվականի վերջը «You Belong With Me» երգը Միացյալ Նահանգներում վաճառվել է 4,8 օրինակով, ինչի շնորհիվ սինգլն ստացել է քառակի պլատինե կարգավիճակ՝ ըստ RIAA հավաստագրման ։
Երգը հասել է Adult Contemporary հիթ-շքերթի առաջին հորիզոնականին և այն զբաղեցրել 14 շաբաթ ինչպես նաև զբաղեցրել է Adult Pop Songs հիթ-շքերթի երկրորդ հորիզոնականը ։
Քննադատություն
Երաժշտական քննադատների մեծ մասը երգին տվել է դրական արձագանքներ։ Օրինակ՝ Շոն Դուլին, գրելով գրախոսական Թեյլոր Սվիֆթի երկրորդ ալբոմի մասին, որում ընդգրկվել է տվյալ երգը, նշել է, որ «You Belong With Me» երգը Fearless ալբոմի լավագույն ստեղծագործություններից մեկն է։ About.com կայքից Ջենիֆեր Ուեբը նշել է, որ երգը սրտամոտ է տարբեր տարիքային խմբերի, ինչպես դեռահասների, այնպես էլ տարիքով ավելի մեծ ունկնդիրների համար։
Տեսահոլովակ
Երգի տեսահոլովակը նկարահանել է Ռոման Ուայթը 2009 թվականին։ Տեսահոլովակը պատմում է սովորական աղջկա (Թեյլոր Սվիֆթ) մասին, որը փորձում է իր համադասարանցուն ասել իր սիրո մասին, բայց մարցակցությունում պարտվում է նրա հանդուգն ընկերուհուն, որն աջակցության խմբի ավագ է։ Երգչուհին տեսահոլովակում կատարել է երկու դեր՝ մարմնավորելով գերազանցիկ աղջկա և մեծամիտ գեղեցկուհուն։ Տղայի դերը կատարել է դերասան Լուկաս Տիլը։
Տեսահոլովակի պրեմիերան կայացել է Country Music Television հեռուստաալիքով 2009 թվականի մայիսի 2-ին։ 2009 թվականի MTV Video Music Awards մրցանակաբաշխության ժամանակ Թեյլոր Սվիֆթն ստացել է արձանիկ «Կնոջ լավագույն տեսահոլովակի» համար։ Տեսահոլովակը ներկայացվել է մի շարք հեղինակավոր մրցանակների, այդ թվում՝ MuchMusic Video Awards։
YouTube կայքում «You Belong With Me» տեսահոլովակը մինչև 2019 թվականի հոկտեմբեր հավաքել է ավելի քան 1 մլրդ դիտում։
Արտաքին հղումներ
Կատեգորիա:Թեյլոր Սվիֆթի երգեր Կատեգորիա:Սենտիմենտալ սիրային երգեր
Ներկված աղվեսը
«Ներկված աղվեսը» («Крашеный лис»), խորհրդային նկարված մուլտֆիլմ՝ ստեղծված Իվան Ֆրանկոյի ուկրաինական հեքիաթի հիման վրա։ Ստեղծվել է 1953 թվականին ռեժիսոր-մուլտիպլիկատոր Ալեքսանդր Իվանովի կողմից։ Այն ռեժիսորի ամենաշատ ժողովրդականություն վայելող մուլտֆիլմերից մեկն է ։
Սյուժե
Սարսափելի գազան է եկել անտառ, որպեսզի այնտեղ հաստատի իր կարգը։ Նա կոչվում է Սրամիտ։ Նրա սպառնալի տեսքը վախեցնում է բոլոր կենդանիներին ու նույնիսկ Միխայիլ Պոտապիչին։ Միայն ոզնին է գլխի ընկնում, թե ինչ է պատահել։ Երբ աղվեսը պահանջում է նախաճաշի ժամանակ իրեն տալ նապաստակներ, ոզնին ու մայր նապաստակը դարան են պատրաստում աղվեսի համար՝ սղոցելով կամուրջը։ Երբ Սրամիտն ընկնում է գետակի մեջ, և ջուրը մաքրում է ներկը, գազանները համոզվում են, որ դա սովորական աղվես է։ Խաբեբային վռնդում են անտառից։ Մուլտֆիլմն ավարտվում է ոզնու խոսքով. «Ինչ տեսք էլ ունենա գազանը, դու նրա ոչ մի խոսքին մի հավատա»։
Վերաթողարկում DVD-ով
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում.
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1953 մուլտֆիլմեր Կատեգորիա:Մուլտֆիլմեր աղվեսների մասին Կատեգորիա:Ալեքսանդր Իվանովի մուլտֆիլմեր
The Blue Caps
The Blue Caps, ամերիկական երաժշտական խումբ։ Խումբը նվագակցել է ռոքնռոլի վարպետներից մեկի՝ Ջին Վենսենթի հետ։ Փլուզվել է 1958 թվականի վերջին ։
2012 թվականին Blue Caps խումբը Ջին Վինսենթի հետ միասին ընդունվել է ռոքնռոլի փառքի սրահ ։
Բացի այդ, խմբի և Ջին Վինսենթի կատարմամբ «Be-Bop-A-Lula» երգի կավեր տարբերակը ընդգրկվել է ռոքնռոքլի փառքի սրահի թոփ 500 լավագույն երգերի ցանկում՝ 500 Songs That Shaped Rock and Roll :
Արիլ-սեպտեմբեր, 1956 թվական
1956 թվականի սեպտեմբերին Ուիլիամսը հեռացավ խմբից՝ վերադառնալով իր հին աշխատանքին՝ դառնալով WCMS ռադիոկայանի երաժշտական խմբի ադնամ.
Ռոքնռոլի փառքի սրահ
The Blue Caps խմբի անդամները, ովքեր ընդունվել են Ռոքնռոլի փառքի սրահ։
Արտաքին հղումներ
Կատեգորիա:Երաժշտական խմբեր Կատեգորիա:Ամերիկյան երաժշտական խմբեր
Ջեմմա Բելլինչոնի
Ջեմմա Բելլինչոնի (Gemma Bellincioni, ), իտալացի օպերային երգչուհի, սոպրանո, մանկավարժ և հասարակական գործիչ ։
Օպերային արտիստներ Չեզարե Բելլինչոնիի և Կ․ Սորոլդոնիի դուստրն է, տենոր Ռոբերտո Ստանիոյի կինը։
Կենսագրություն և կարիերա
Երգի դասեր վերցրել է մորից՝ Կ․ Սորոլդինիից։ Առաջին անգամ բեմում հանդես է եկել 1880 թվականին՝ երգելով Նեապոլի «Նուովո» թատրոնում։ Հետագայում համերգներով հանդես է եկել Հռոմի «Արջենտինա» թատրոնում, Միլանի «Լա Սկալայում» և «Լիրիկո» թատրոններում։ Հյուրախաղերով շրջել է ողջ Եվրոպայում։ 1911 թվականին ավարտել է իր համերգային կարիերան և սկսել զբաղվել մանկավարժական գործունեությամբ։ 1914 թվականին դասավանդել է Բեռլինում իր կողմից ստեղծված երգի դպրոցում, Հռոմում դասավանդել է 1916 թվականին, իսկ Վիեննայում՝ 1930 թվականին։
Արվեստ
1890 թվականին Պիետրո Մասկանիի «Գեղջկական ասպետություն» օպերայի համաշխարհային պրեմիերային կատարել է Սանտուցցիի արիան. ամուսինը նույնպես երգում էր օպերայում՝ կատարելով Տուրիդի արիան։ Աշխարհում առաջինն է կատարել Ումբերտո Ջորդանոյի «Ֆեդորե» օպերան՝ հանդես գալով Էնրիկո Կարուզոյի հետ։ Ինչպես նաև առաջինն է կատարել Ռիխարդ Շտրաուսի «Սալոմե» օպերան (իտալական բեմում)։
Գրականություն
Կատեգորիա:Իտալացի օպերային երգչուհիներ Կատեգորիա:Իտալացի սոպրանոներ Կատեգորիա:Իտալացի օպերային սոպրանոներ Կատեգորիա:Իտալացի մանկավարժներ Կատեգորիա:Իտալացի հասարակական գործիչներ Կատեգորիա:20-րդ դարի իտալացի կանայք
Գնդակ աթոռ
Գնդակ աթոռ, (Ball Chair) աթոռի տեսակ, նախագծած ֆին կահույքի դիզայներ Էէրո Աարնիոյի կողմից, 1963 թվականին ։ Գնդակ աթոռը  հայտնի է նաև գլոբուս աթոռ անվամբ,  համարվում է  արդյունաբերության դասական դիզայնի ոճ։ Նորագույն տարբերակներն ունեն ավելացրած չափսեր և ներառյալ առանձնահատկություններ, այդ թվում երաժշտության և MP3-նվագարկչի հնարավորությամբ։
Աթոռի գաղափարը
1962 թվականին Էէրո Աարնիոն իր ընտանիքի հետ տեղափոխվեց իր առաջին բնակարանը։ Նրանք նոր բնակարանում չունեին պատշաճ աթոռ։ Այսպիսով, նա որոշեց ստեղծել մի նոր աթոռ։ Մի քանի գծագրումներից հետո նա նկատեց, որ աթոռի ձևը դարձավ այնքան պարզ, որ այն պարզապես նման էր մի գնդակի։
Գնդակ աթոռը նախագծված է 1963 թվականին և 1966 թվականին ներկայացվել է Քյոլնի կահույքի ցուցահանդեսում և դարձել է Աարնիոի միջազգային ձեռքբերումը։ Նա հիացած էր նաև նոր նյութերից և աթոռի կլոր ձևից, նրա ամենասիրելի նյութերից մեկը ապակեթելն է, որն աթոռին տվեց ազատ առաձգական ձև։ Աթոռը ֆիննական դիզայնի ամենահայտնի և սիրված ու դասական աթոռներից մեկն է։ Գնդակ աթոռը կարելի է գտնել աշխարհի տարբեր թանգարանների հավաքածուներում։ Այն նկարահանվել է մի քանի ֆիլմերում, երաժշտական տեսահոլովակներում և ամսագրերում։ Գնդակ աթոռի կլոր արտաքինը պարզ է,  ունի հաճախ հիշատակվող «սենյակը սենյակում» անվանումը։
Արտաքին հղումներ
Կատեգորիա:Աթոռներ Կատեգորիա:1960-ականներ
Մարնե սյուր Սեն
Մարնե սյուր Սեն (Marnay-sur-Seine), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 246 մարդ, բնակչության խտությունը` 24.36 մարդ/կմ²։ Բնակավայրը զբաղեցնում է 10.1 կմ² տարածք։
Աշխարհագրություն
Գտնվում է Փարիզ քաղաքից 100 կմ հարավ-արևելք, Շալոն ան Շամպայն քաղաքից` 80 կմ հարավ-արևմուտք, Տրուա քաղաքից` 45 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 150 աշխատունակ (15-64 տարեկան) բնակիչ, որոնցից ակտիվ էին 101-ը, իսկ ոչ ակտիվները` 49։ Ակտիվության ցուցանիշը կազմում է 67,3 %։ 101 աշխատունակ մարդկանցից աշխատել է 91 անձ (49 տղամարդ և 42 կին)։ Գործազուրկ են եղել 10 անձ (3 տղամարդ և 7 կին)։ 49 անաշխատունակներից 8-ը եղել են աշակերտներ կամ ուսանողներ, 26-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ջեյմս Բեյ
Ջեյմս Բեյ, բրիտանացի երգիչ, երգահան և կիթառահար ։ Հայտնի է դարձել իր Chaos and the Calm (2015) ալբոմի շնորհիվ։ Ալբոմը առաջին տեղն է զբաղեցրել Մեծ Բրիտանիայում և 15-րդ տեղը՝ ԱՄՆ-ում։ Hold Back the River սինգլը գրավել է 2-րդ հորիզոնականը UK Singles Chart-ում։
Բեյը մեծացել է Հիթչին Հարթֆորդշիրում և նախքան Brighton Institute of Modern Music-ում սովորելը հաճախել է Hitchin Boys' School : 2015 թվականին Բեյը արժանացել է Բրիտանական մրցանակի՝ «Քննադատների ընտրություն» անվանակարգում ։
Արտաքին հղումներ
Կատեգորիա:1990 ծնունդներ Կատեգորիա:Սեպտեմբերի 4 ծնունդներ Կատեգորիա:Բրիտանացի երաժիշտներ Կատեգորիա:21-րդ դարի երգիչներ Կատեգորիա:Brit Awards մրցանակի դափնեկիրներ Կատեգորիա:Բրիտանացի երգիչներ Կատեգորիա:Բրիտանացի երգահաններ Կատեգորիա:Անգլիացի կիթառահարներ Կատեգորիա:Անգլիացի կոմպոզիտորներ
Սանտա Կրոչե դել Սանիո
Սանտա Կրոչե դել Սանիո (Santa Croce del Sannio), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 1067 մարդ, բնակչության խտությունը կազմում է 67 մարդ/կմ²։ Զբաղեցնում է 16 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Տրամուա
Տրամուա  (Tramoyes), համայնք Ֆրանսիայում, Ռոն Ալպեր մարզի Էն գավառում։ Համայնքը մտնում է Ռեյրյո կենտրոնի կազմի մեջ։ Հանդիսանում է Բուրկ ան Բրես շրջանի օկրուգը։
Համայնքի INSEE կոդ՝ 01424։
Տեղադրություն
Համայնքը տեղակայված է Փարիզից 390 կմ հարավ-արևելք, Լիոն քաղաքից 17 կմ հյուսիս-արևելք, Բուրակ ան Բրես շրջանից 45 կմ դեպի հյուսիս ։
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Բնակչություն
Համայնքի բնակչությունը 2010 թվականին կազմում էր 1674 մարդ։
Երկու հեքիաթ (մուլտֆիլմ)
Երկու հեքիաթ (Две сказки), 1962 թվականին նկարահանված խորհրդային մուլտֆիլմ, որը ստեղծել է ռեժիսոր–մուլտիպլիկատոր Լեոնիդ Ամալրիկը` ըստ Վլադիմիր Սուտեևի «Խնձորը» և «Օգնական փայտիկ» հեքիաթների։ Լավագույն բեմադրություններից մեկն է։ «Երկու հեքիաթ»–ում կենդանիները ցույց են տալիս միմիյանց օգնելու առավելությունները ։